
Esi- ja alkuopetuksen yhteistyöryhmä



Aika	19.12.2016 klo 14 – 15.15
Paikka	Kouluvirasto, 2. krs lautakunnan kokoushuone

Paikalla	Seija Lintunen, konsultoiva veo
Liisa Rissanen-Gråsten, laaja-alainen erityisopettaja
Eija Rautiainen, rehtori
Virpi Pasanen, lastentarhanopettaja
Tuula Koivukangas, hanketyöntekijä, luokanopettaja, puheenjohtaja
Tuula Nuotio, va. varhaiskasvatusjohtaja, palvelupäällikkö, sihteeri
Minna Kari, va. palvelupäällikkö, aluevastaava päiväkodinjohtaja
Tiina Kerman, aluevastaava päiväkodinjohtaja


1. Edellisen kokouksen muistio

Löytyy Pedanetistä


2. Esittelykierros ja ryhmän täydennys

Sovittiin, että luokanopettaja Riitta Pekkarinen kutsutaan ryhmään.


3. VSOP

VSOP 2017 Start –koulutus 24.1.2017 klo 9-15 Martti Ahtisaaren koululla on Pohjois-Savon koulutuskuntayhtymän koulutuskalenterissa. Ilmoittautuminen on käynnissä, Karoliina on tehnyt linkit. Ilmoittautuminen jatkuu koulutusta edeltävälle viikolle. Ennakkolukemiseksi opetussuunnitelma (valmistautuminen on tärkeää). Alussa käydään OPS läpi, aamupäivällä valmistellaan omien koulujen esi- ja alkuopetuksen porukalla koulukohtaista opetussuunnitelmaa. Lounas on omakustanteinen. Iltapäiväksi ilmoittaudutaan työpajoihin: 1. Arviointi, 2. Länsi-Puijon malli, 3. Viikkotyöjärjestys ja yhteistoimintaluokka, 4. Omatahtinen opiskelu ja yksilöllinen oppiminen.

Kouluttajina ovat Länsi-Puijon, Pihkainmäen ja Martti Ahtisaaren koulujen esi- ja alkuopettajia.

Tuula Koivukangas siirtyy vuodenvaihteessa luokanopettajaksi, työajasta 2 tuntia/vko on varattu edelleen VSOP-konsultoinnille. Tämä mahdollistaa yhden koulukäynnin viikossa.


4. Esi- ja alkuopetuksen yhteistyön tulevaisuus

VSOP- toimintaa on kahdenlaista.

Yhteistoimintaluokissa ollaan kahden sopimuksen ja esimiehen/hallintokunnan alaisuudessa, eteen tulleita asioita on ratkottu lakien ja opsien mukaisesti, kaikkiin kysymyksiin ei haeta hallinnon ratkaisuja.

Luokka on kokonaisuutena luokanopettajan, lastentarhanopettajan ja koulunkäynnin ohjaajan ohjattavana. Käytännön kysymykseksi nousee mm., voiko luokanopettaja mennä ulos osan esiopetuksessa olevien lasten kanssa. Rehtori ja päiväkodinjohtaja ovat linjanneet yhdessä tiettyjä asioita. Esioppilaita ei voi olla enempää kuin 8 lasta / aikuinen silloin, kun ollaan koulun piha-alueella.

Erillisinä toimivat esi- alkuopetusryhmät suunnittelevat yhteisiä, esim. 2-3 krt/vko toteutettavia oppimiskokonaisuuksia ja käyttävät Torni-lomaketta. Leikki sisällytetään menetelmiin ja oppimisympäristöön.

Yhteistoimintaryhmiä olisi toivottavaa saada kaupunkiin lisää.

Lautakunnan puheenjohtaja ja jopa opetusministeri kannustavat jatkamaan VSOP-kokeilua ja –kehittelyä. Vuosityöaikakokeilu on alkamassa ensi syksynä, jos sopimus syntyy. Sen myötä VSOP-työhön saadaan uusi ulottuvuus. 

Järjestelmien yhteensopimattomuus tuottaa lisätyötä. Esioppilaiden saaminen Wilmaan helpottaisi lapsen tilanteen ja esim. tuen tarpeeseen liittyvien tietojen siirtymistä esiopetuksesta alkuopetukseen. Torni-lomake on tulossa sähköiseen muotoon O365-järjestelmään, joka ei kuitenkaan ole varhaiskasvatushenkilöstön käytössä.

Olisi suotavaa, että yhteistyö laajenisi myös järjestelmien osalta. Kutsutaan seuraavaan yhteistyöryhmään Jarmo Hallikainen tai joku muu asiantuntija keskustelemaan mahdollisuudesta pilotoida eskarilaisten siirtämistä Wilmaan esim. ensi syksystä lähtien.


5. Muut asiat

Esi- ja alkuopetuksen yhteistyön nykytilanne on osoittautunut kirjavaksi. Tuula Koivukangas tekee yleisluonteisen koonnin sopimuksista ja käytännöistä seuraavaan kokoukseen.


6. Seuraava kokous

tiistai 21.2.2017 klo  14
tiistai 28.3.2017 klo 14
torstai 27.4.2017 klo 14
tiistai 23.5.2017 klo 14 Isä Camillo

[bookmark: _GoBack]Seuraavassa kokouksessa käsitellään esi- ja alkuopetuksen yhteistyön ohjaavaa asiakirjaa ja sovitaan sen hyväksyttämisestä. 

